**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.08.2023, ora 08.00 – 08.08.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.08.2023, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Crișul Negru, Crișul Alb, Bega, cursurile mijlocii și inferioare ale Vișeului, Izei, Turului, Someșului, Lăpușului, Arieșului, Târnavelor, Buzăului, Râmnicului Sărat, Putnei, Trotușului, Bistriței, Moldovei, Sucevei, cursul mijlociu al Mureșului, cursurile inferioare ale Timișului, Bârzavei, Moraviței, Crașului, Nerei și cursul superior al Prutului, unde au fost în creștere prin propagare și ca urmare a precipitațiilor căzute în interval.

Pe râurile din bazinele hidrografice: Vedea, Ialomița, Bârlad, bazinele mijlocii și inferioare ale Jiului, Argeșului, Prutului, bazinul inferior al Oltului, cursul Siretului și pe râurile din Dobrogea debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: Bega, Timiş, Bârzava, Moravița, Caraș, Nera, Cerna, cursurile superioare ale Vişeului, Someșului şi mai mici (sub 30% din normalele lunare) pe râurile din bazinele hidrografice: Râmnicu Sărat, Bârlad, pe unii afluenţi din bazinele superioare ale Oltului, Argeșului, Moldovei, Prutului și pe râurile din Dobrogea.

Ca urmare a propagării viiturilor formate anterior se situează peste **COTA DE ATENȚIE** râul Moravița la stația hidrometrică Moravița (250+66)-jud. TM.

A fost în vigoare **avertizarea hidrologică** nr. 104 din 06.08.2023, până la ora 12:00.

**Debitele vor fiîn** **general staționare**, exceptând râurile din bazinele hidrografice: Vișeu, Iza, Bârlad, bazinele superioare ale Bistriței, Moldovei, Sucevei, bazinele inferioare ale Buzăului, Râmnicului Sărat, Putnei, Trotușului, cursul mijlociu al Mureșului, cursul mijlociu și inferior al Siretului și cursul superior al Prutului, unde vor fi în creștere ca urmare a precipitațiilor prognozate și propagării.

Pe râurile din bazinele hidrografice: Tur, Someș, Crișuri, Mureș (exceptând cursul mijlociu al acestuia), Bega, Timiș, Bârzava, Moravița, Caraș, Nera și Cerna debitele vor fi în scădere.

Sunt posibile creșteri de niveluri și debite pe unele râuri din zonele de deal și de munte, mai ales pe cele din nordul, centrul, estul și sud-estul țării, ca urmare a precipitațiilor sub formă de aversă prognozate și propagării.

Ca urmare a propagării viiturilor formate anterior se va menține peste **COTA DE ATENȚIE** râul Moravița la stația hidrometrică Moravița (250+20)-jud. TM.

**DUNĂRE**

**Debitul la intrarea în ţară** (secţiunea Baziaş) în intervalul 07-08.08.2023 **a fost în creştere, având valoarea de** **4200 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în creștere pe sectoarele Gruia-Calafat și Oltenița-Tulcea și în scădere pe sectorul Bechet-Giurgiu.

**Debitul la intrarea în ţară** (secţiunea Baziaş) **va fi în creştere (4600 m3/s).**

În aval de Porțile de Fier debitele vor fi în creştere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 30 mc/s;

-r. Dâmbovița: ac. Văcărești: 10 mc/s;

-CA2: 0,5 mc/s;

-Der. Mircea Vodă: 1.2 mc/s.

**A.B.A. Dobrogea-Litoral**

Având în vedere prevederile Planului de restricții și folosire a apelor în perioadele deficitare pentru B.H. Dunăre 2021-2025, va aducem la cunostință următoarele:

-datorită scăderii semnificative în ultima perioadă a nivelului, respectiv a debitului fluviului Dunărea – Braț Măcin pe sectorul Dăeni - Măcin - Smârdan, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025, în acest sens se instituie faza de atenționare/ avertizare.

**A.B.A. Buzău-Ialomiţa**

Datorita scăderii debitului fluviului Dunărea din ultima perioadă, precum și a prognozei hidrologice a debitelor medii zilnice, începând cu data de 24.07.2023 s-a trecut la aplicarea fazei de atenționare/ avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.07.2023 s-a trecut la aplicarea fazei de atenționare/avertizare pentru sectorul 5.2 Braț Măcin – PH Smârdan.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 0.480 mc/s.

Debitul râului Crișul Alb în secțiunea Crișcior este 0.586 mc/s.

**2.** **Situaţia meteorologică în intervalul 07.08.2023, ora 09.00 –08.08.2023, ora 06.00**

**În ţară,** valorile termice diurne s-au situat sub cele normale pentru această dată în mare parte din teritoriu, dar mai ales în regiunile intracarpatice, unde abaterile față de normele climatologice au fost de 4...8 grade. Excepție a făcut sud-estul, unde regimul termic a fost apropiat de normalul perioadei. Cerul a fost variabil, cu înnorări pe parcursul zilei în vest,

centru, nord, iar seara și noaptea la început în sud-vest, apoi în extindere în jumătatea sud-estică a teritoriului. A plouat în general slab și sub formă de aversă în Maramureș, local în Crișana, Transilvania, Oltenia, Muntenia și Moldova și izolat în Banat. Aversele au fost însoțite de descărcări electrice, după-amiaza, pe alocuri în vest și cu totul izolat în nord, iar noaptea și în Lunca Dunării. Vântul a avut intensificări ziua, local și temporar în majoritatea regiunilor, cu viteze în general de 45...55 km/h. Temperaturile maxime au fost cuprinse între 18 de grade la Joseni și 32 de grade la Mangalia. La ora 06 valorile termice se încadrau între 9 grade la Toplița, Joseni și Miercurea Ciuc și 23 de grade la Sulina.

**Observaţie:** în intervalul de diagnoză au fost în vigoare 7 atenționări cod galben pentru fenomene meteorologice periculoase imediate: 4 emise de către SRPV Timișoara, 1 emisă de către SRPV Sibiu, 1 emisă de către SRPV Constanța și 1 emisă de către CNPM pentru Muntenia.

**La Bucureşti** vremea a fost în general frumoasă și normală din punct de vedere termic. Cerul a fost variabil, cu înnorări noaptea, când trecător a plouat slab. Vântul a suflat în general moderat în prima parte a intervalului, apoi a slăbit în intensitate. Temperatura maximă, ușor mai ridicată decât în ziua precedentă, a fost de 30 de grade la Afumați și Băneasa și 31 de grade la Filaret. La ora 6 se înregistrau 17 grade la Filaret și Băneasa și 18 grade la Afumați.

**3. Prognoza meteorologică în intervalul 08.08.2023, ora 09.00–09.08.2023, ora 9.00**

**În ţară** vremea va fi răcoroasă. Temperaturile maxime se vor încadra între 19 grade în depresiunile din estul Transilvaniei și 28 de grade în Lunca Dunării, iar cele minime vor fi cuprinse între 6 și 16 grade, mai ridicate pe litoral, până spre 18...19 grade. Cerul va fi variabil, cu înnorări, averse și posibil descărcări electrice în prima parte a intervalului la

munte, în Dobrogea, local în Muntenia, Moldova, Transilvania, Maramureș și cu totul izolat posibil în celelalte regiuni. Pe suprafețe mici, în special în estul teritoriului, cantitățile de apă vor depăși 15...25 l/mp. Vântul va sufla slab și moderat, pe alocuri cu ușoare intensificări ziua în sud-vest, pe litoral și pe crestele montane. Izolat vor fi condiții de ceață.

**La Bucureşti** vremea va fi răcoroasă, cu o temperatură maximă ce se va situa în jurul valorii de 26 de grade și o minimă ce va fi de 13...15 grade. În prima parte a zilei cerul va fi mai mult noros și temporar va ploua, apoi se va degaja treptat. Vântul va sufla slab și moderat.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Timiș** informează că în data de 05.08.2023, în urma intensificărilor vântului între orele 17:00-18:00, s-au produs spulberări de pe compartimentul 2 al depozitului de zgură și cenușă Utvin aparținând COLTERM SA, particulele fiind antrenate spre municipiul Timișoara. S-a luat măsura de umectare a suprafeței compartimentului prin 70 de aspersoare. Stația de monitorizare a calității aerului TM-1 de pe Calea Şagului nu a înregistrat dapășiri ale valorilor limită pentru poluanții monitorizați.

1. **În domeniul solului şi vegetaţiei**

**Garda Forestieră Ploiești** informează că în data de 04.08.2023, la ora 15:15, s-a produs un incendiu în zona comunei Morteni, pe raza Ocolului Silvic Privat „Vlăsia” S.R.L., jud. Dâmbovița (cauza: propagarea focului de pe terenurile agricole învecinate). Acesta a afectat o suprafaţă de 7,5 ha de litieră și a fost stins în aceeași zi, la ora 17:30, de către personalul silvic și pompierii militari.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**